Alhon kotimuseolla avataan Rautu muistoissamme -näyttely lauantaina 18.6. klo 13.00. Näyttely liittyy osaltaan Mäntyharjun museon kesän näyttelyyn Tulijoita ja lähtijöitä, syventäen sen evakkoteemaa. Rautu oli yksi suomalaisista pitäjistä luovutetussa Karjalassa. Rautulaiset joutuivat muiden evakoiden tapaan lähtemään kodeistaan sotaa pakoon kahteen otteeseen talvi- ja jatkosodan aikana. Rautulaisista suurin osa päätyi ja sijoitettiin sodan päätyttyä etelä-savolaisiin pitäjiin. Rautu muistoissamme -näyttelyssä tutustutaan rautulaisen evakkoperheen vaiheisiin. Näyttelyssä on esillä myös Raudun pitäjäseuralta Toivo Valkosen ja Jaakko Toitturin harvinaislaatuiset ja taidokkaasti rakentamat pienoismallit silloisista Raudun tärkeimmistä rakennuksista - kuvassa Raudun rautatieaseman pienoismalli. Lisäksi näyttelyssä on Raudusta mukaan saatuja asiapapereita ja esineitä, mm. kuuluisa Monnon piilukirves. Avajaispäivän jälkeen voi näyttelyyn tutustua sopimalla ajan puh. 045 1846 160 sekä näyttelypäivinä heinäkuussa lauantaisin klo 14. Tupakahvio avoinna näyttelyn yhteydessä. Lisätietoja www.alhonkotimuseo.fi Tervetuloa!
Rautu muistoissamme -näyttelyn avajaiset Alhon kotiseutumuseolla
Alhon kotimuseolla avataan Rautu muistoissamme -näyttely lauantaina 18.6. klo 13.00.